གསུམ་པ།ཁྲང་ཀྲིག་སློབ་གསོ་ཅུའུ་ཅུའུ་ཀྲང་གཞོན་པ་ཁྲང་རིན་ཧྥེ་ལགས་ཀྱིས་ཕུགས་བསམ་ལྟེ་འཛིན་གྱི་མཛད་སྒོ་བདེ་ལེགས་ངང་སྤེལ་བར་ཤིས་བརྗོད་ཕུལ་བ་དང་།ཁྲང་ཀྲིག་གྲོང་ཁྱེར་སློབ་གསོ་ཅུ་དང་ཁྲང་ཀྲིག་གྲོང་ཁྱེར་སློབ་གསོ་འཕེལ་རྒྱས་ཐེབས་རྩ་ཚོགས་པ།ཧྲང་ཧྭེ་ཕུགས་བསམ་བརྩོན་ལེན་ཐེབས་རྩ་ཚོགས་པ་བཅས་ཀྱིས་གསེར་ཆེན་རྫོང་མི་རིགས་སློབ་འབྲིང་ལ་སློབ་སྒྲུབ་རོགས་སྐྱོར་བྱེད་དགོས་པའི་གནས་ཚུལ་བརྒྱུད་བསྒྲགས་དང་།དམིགས་ཡུལ་གཅིག་པའི་སློབ་གསོའི་བྱ་བ་བྱེད་མཁན་དག་ལ་ཕུགས་བསམ་མངོན་འགྱུར་བྱེད་པར་རེ་བ་ཆེན་པོ་དྲུག་བཏོན་པ་སྟེ།༡སློབ་གསོའི་འོས་འགན་ལེགས་འགྲུབ་བྱེད་པར་ནུས་པ་གང་ཡོད་འདོན་དགོས་པ།༢སློབ་གསོའི་གཞི་རྩའི་གནད་དོན་ཇི་ལྟར་ཐག་གཅོད་བྱེད་དགོས་པ།༣སྤྱོད་ཡོན་གཉིས་ལྡན་གྱི་དགེ་རྒན་དཔུང་སྡེ་གསོ་སྐྱོང་བྱེད་དགོས་པ།༤སློབ་གསོའི་སློབ་ཁྲིད་ཀྱི་ཐབས་ལམ་ཡང་དག་པར་འཛིན་དགོས་པ།༥སློབ་མ་གཙོ་བོར་བཟུང་ནས་སློབ་ཁྲིད་བྱེད་དགོས་པ།༦གསེར་ཆེན་རྫོང་གི་སློབ་གསོ་དར་སྤེལ་དུ་གཏོང་དགོས་ཚུལ་སོགས་ཚོགས་འདུར་ཞུགས་པའི་སློབ་གསོའི་མགོ་ཁྲིད་དང་དགེ་རྒན་བཅས་ཀྱིས་ལག་ལེན་མཐར་ཕྱིན་བྱེད་དགོས་པའི་བསམ་ཚུལ་བཏོན་པ་རེད།